Τροποποιημένη πρόταση κανονισμού (ΕΚ) του Συμβουλίου για την καθιέρωση ειδικού συστήματος βοήθειας σε χώρες ΑΚΕ, παραδοσιακούς προμηθευτές μπανάνας (1) (94/C 206/07) COM(94) 249 τελικό - 94/0147(SYN)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 21 Ιουνίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 130Χ,

την πρόταση της Επιτροπής,

Σε συνεργασία με το Ευρωπαϊκό Κοινοβούλιο,

Εκτιμώντας:

ότι το Πρωτόκολλο 5 για τις μπανάνες της τέταρτης σύμβασης ΑΚΕ-ΕΟΚ προβλέπει ότι, όσον αφορά τις εξαγωγές των μπανανών τους στις αγορές της Κοινότητας, κανένα κράτος ΑΚΕ δεν θα βρεθεί σε λιγότερο ευνοϊκή θέση απ' ό,τι στο παρελθόν ή στο παρόν, όσον αφορά την πρόσβασή του στις παραδοσιακές αγορές του και τα πλεονεκτήματά του στις αγορές αυτές 7

ότι οι εθνικές οργανώσεις αγοράς έχουν παραχωρήσει μέχρι σήμερα στους παραδοσιακούς προμηθευτές μπανάνας ΑΚΕ διέξοδο για την παραγωγή τους στις παραδοσιακές αγορές τους και τους έδωσαν τη δυνατότητα να αποκτούν από αυτές τις αγορές κατάλληλο εισόδημα 7

ότι η κοινή οργάνωση αγοράς που καθιερώθηκε με τον κανονισμό (ΕΟΚ) αριθ. 404/93 καθορίζει το πλαίσιο για τη συνέχιση στην αγορά της Κοινότητας των πλεονεκτημάτων που απολάμβαναν οι παραδοσιακοί προμηθευτές ΑΚΕ, σύμφωνα με την ανάληψη υποχρέωσης της Κοινότητας που καθορίζεται παραπάνω 7

ότι ωστόσο υπάρχουν κίνδυνοι η εισαγωγή της νέας οργάνωσης αγοράς και η ανάγκη προσαρμογής σ' αυτήν να διακυβεύσει τη συνεχή βιωσιμότητα των προμηθειών ΑΚΕ 7

ότι θα χρειασθούν ιδιαίτερες προσπάθειες για την προσαρμογή στις νέες συνθήκες της αγοράς ώστε να υπάρξει όφελος από τις προσφερόμενες ευκαιρίες 7

ότι η διάρθρωση και η φύση της νέας αγοράς και των προσπαθειών εμπορίας που είναι αναγκαίες για να διατηρηθεί μια παρουσία σ' αυτήν την αγορά παρουσιάζουν νέα στοιχεία, ορισμένα από τα οποία ούτε οι παραδοσιακοί προμηθευτές ΑΚΕ ούτε οι επιχειρήσεις που διακινούν αυτό το προϊόν μπορούν να προβλέψουν λογικά 7

ότι θα πρέπει, ως εκ τούτου, να παρασχεθεί τεχνική και χρηματοδοτική βοήθεια επιπλέον αυτής που προβλέπεται στην τέταρτη σύμβαση ΑΚΕ-ΕΟΚ για να εφαρμοστούν προγράμματα που θα βοηθήσουν τους παραγωγούς στο να προσαρμοστούν στις νέες συνθήκες της αγοράς και ιδιαίτερα να βελτιώσουν την ποιότητα, την εμπορία και την ανταγωνιστικότητα 7

ότι οι νέες συνθήκες που επικρατούν στην αγορά μπορεί να έχουν ως αποτέλεσμα προσωρινές διαταραχές της αγοράς, ιδιαίτερα στους τομείς της αγοράς της Κοινότητας που προμηθεύονται εκ παραδόσεως προϊόντα από τα κράτη ΑΚΕ 7

ότι αυτές οι διαταραχές μπορεί να επηρεάσουν σοβαρά τα έσοδα των ΑΚΕ από την αγορά και ως εκ τούτου τη συνεχή βιωσιμότητα αυτής της παραγωγής 7

ότι, ως εκ τούτου, θα πρέπει να παρασχεθεί χρηματοδοτική βοήθεια για να δοθεί η δυνατότητα στις χώρες ΑΚΕ να παραμείνουν στην αγορά, έως ότου σταθεροποιηθεί η αγορά και μπορούν να υπάρχουν από αυτήν οικονομικά έσοδα 7

ότι η στήριξη του εισοδήματος θα πρέπει να συμπληρώνει τις μεταφορές Stabex που οφείλονται στην ίδια σειρά περιστάσεων 7

ότι, ως εκ τούτου, είναι σκόπιμο να ευθυγραμμιστεί ο υπολογισμός της στήριξης του εισοδήματος με τον υπολογισμό των μεταφορών Stabex,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Καθιερώνεται ειδικό σύστημα βοήθειας στους παραδοσιακούς προμηθευτές μπανάνας ΑΚΕ. Η εν λόγω βοήθεια μπορεί να συνίσταται σε τεχνική και οικονομική βοήθεια ή σε στήριξη του εισοδήματος.

Άρθρο 2

Για τους σκοπούς του παρόντος κανονισμού εγκρίνονται οι εξής έννοιες:

- «ως παραδοσιακοί προμηθευτές ΑΚΕ» νοούνται τα κράτη ΑΚΕ του περιλαμβάνονται στο παράρτημα Ι του παρόντος κανονισμού.

- «ως μπανάνες» νοούνται οι νωπές ή ξηρές μπανάνες που καλύπτονται από τον κωδικό ΣΟ 0803, με εξαίρεση τις μπανάνες των Αντιλλών.

ΤΙΤΛΟΣ Ι Τεχνική και χρηματοδοτική βοήθεια

Άρθρο 3

1. Τεχνική και χρηματοδοτική βοήθεια παρέχεται στους παραδοσιακούς προμηθευτές ΑΚΕ με σκοπό να τους βοηθήσει να προσαρμοστούν στις νέες συνθήκες αγοράς μετά την καθιέρωση κοινής οργάνωσης αγοράς της μπανάνας.

2. Η τεχνική και χρηματοδοτική βοήθεια παρέχεται για να συμβάλει στην εφαρμογή προγραμμάτων στον τομέα της μπανάνας με σκοπό να επιτευχθούν ένας ή περισσότεροι από τους εξής στόχους:

- να βελτιωθεί η ποιότητα,

- να προσαρμοστούν οι απαιτήσεις παραγωγής, διανομής ή εμπορίας, ώστε να ανταποκριθούν στα ποιοτικά πρότυπα που προβλέπονται στο άρθρο 2 του κανονισμού (ΕΟΚ) αριθ. 404/93,

- να δημιουργηθούν οργανώσεις παραγωγών που θα έχουν ως στόχο τη βελτίωση της εμπορίας και της ανταγωνιστικότητας των προϊόντων τους,

- να αναπτυχθεί μια στρατηγική παραγωγής ή εμπορίας που θα ανταποκριθεί στις απαιτήσεις της αγοράς στην Κοινότητα με βάση την κοινή οργάνωση της αγοράς μπανάνας,

- να βοηθήσει με την παροχή κατάρτισης, με πληροφορίες για την αγορά, την ανάπτυξη υγιών μεθόδων παραγωγής που σέβονται το περιβάλλον, βελτιώνοντας την υποδομή της διανομής, το εμπόριο και τις δημοσιονομικές υπηρεσίες των παραγωγών μπανάνας, καθώς και την ανταγωνιστικότητα.

3. Μπορεί να δοδεί βοήθεια σε προγράμματα που έχουν παρόμοιους στόχους τα οποία χρηματοδοτούνται επί του παρόντος βάσει της σύμβασης Λομέ ή από δημόσιες αρχές των κρατών μελών που είναι μέρη της τέταρτης σύμβασης ΑΚΕ-ΕΟΚ, όπου αυτή η βοήθεια θα συνεπάγεται ταχύτερη ολοκλήρωση του προγράμματος.

Άρθρο 4

Η Επιτροπή αποφασίζει για την επιλεξιμότητα του προγράμματος και το επίπεδο βοήθειας ύστερα από διαβούλευση με τους ενδιαφερόμενους παραδοσιακούς προμηθευτές ΑΚΕ. Λαμβάνει επίσης υπόψη τη συνέπεια του προβλεπόμενου προγράμματος με τους γενικούς στόχους ανάπτυξης του ενδιαφερομένου κράτους ΑΚΕ και τον αντίκτυπό του στην περιφερειακή συνεργασία με άλλους παραγωγούς μπανάνας, ιδιαίτερα τους παραγωγούς της Κοινότητας.

ΤΙΤΛΟΣ ΙΙ Στήριξη του εισοδήματος

Άρθρο 5

1. Μέσα στα όρια που αναφέρονται στο άρθρο 15 του κανονισμού (ΕΟΚ) αριθ. 404/93 οι παραδοσιακοί προμηθευτές ΑΚΕ είναι επιλέξιμοι για στήριξη του εισοδήματος.

2. Η στήριξη του εισοδήματος καταβάλλεται όταν η μείωση του εισοδήματος που προέρχεται από τις εξαγωγές προς την Κοινότητα μπανάνας, οι οποίες συμφωνούν με τα κοινοτικά πρότυπα που έχουν καθοριστεί, συνδέεται άμεσα με τις συνθήκες που επικρατούν στην αγορά μετά την καθιέρωση της κοινής οργάνωσης της αγοράς μπανάνας.

Άρθρο 6

1. Η στήριξη του εισοδήματος υπολογίζεται ξεχωριστά για κάθε παραδοσιακό προμηθευτή ΑΚΕ, με βάση τις ποσότητες που εξήχθηκαν στην Κοινότητα κατά το έτος εφαρμογής και τη διαφορά μεταξύ της τιμής αναφοράς και της πραγματικής τιμής.

2. Η τιμή αναφοράς είναι ο μέσος όρος της τιμής ανά τόνο μπανάνας που έχει παραχθεί στο ενδιαφερόμενο κράτος ΑΚΕ και εξαχθεί στην Κοινότητα κατά τη διάρκεια των έξι ημερολογιακών ετών πριν από την έναρξη ισχύος του παρόντος κανονισμού, με εξαίρεση τα δύο έτη με τα υψηλότερα και χαμηλότερα αριθμητικά στοιχεία.

Η πραγματική τιμή είναι ο μέσος όρος της τιμής ανά τόνο μπανάνας που έχει παραχθεί στο ενδιαφερόμενο κράτος ΑΚΕ και εξαχθεί στην Κοινότητα κατά τη διάρκεια του έτους εφαρμογής.

3. Τα στατιστικά στοιχεία που απαιτούνται για τον υπολογισμό της στήριξης του εισοδήματος είναι τα στοιχεία που υπολογίζει και δημοσιεύει για τις εισαγωγές της Κοινότητας η στατιστική υπηρεσία των Ευρωπαϊκών Κοινοτήτων.

4. Πριν από την 1η Ιουλίου κάθε έτους, η Επιτροπή καθορίζει τη στήριξη του εισοδήματος για το προηγούμενο έτος ύστερα από διαβούλευση με το ενδιαφερόμενο κράτος ΑΚΕ.

5. Κατ' εξαίρεση, και ιδιαίτερα κατά τη διάρκεια του πρώτου έτους εφαρμογής του παρόντος κανονισμού, οι προκαταβολές είναι δυνατόν να καταβάλλονται όταν υπάρχει σημαντική μείωση στην παραγωγή εισοδήματος σε σύγκριση με το εισόδημα του προηγούμενου έτους ή οποιουδήποτε άλλου.

Η ανάγκη γι' αυτές τις προκαταβολές και το επίπεδό τους καθορίζεται από την Επιτροπή ύστερα από διαβούλευση με το ενδιαφερόμενο κράτος ΑΚΕ.

ΤΙΤΛΟΣ ΙΙΙ Γενικές διατάξεις

Άρθρο 7

1. Οι χρηματοδοτικές υποχρεώσεις βάσει του τίτλου Ι αναλαμβάνονται επιπλέον των κεφαλαίων που είναι διαθέσιμα για τα κράτη ΑΚΕ βάσει των διατάξεων της τέταρτης σύμβασης ΑΚΕ-ΕΟΚ.

2. Οι χρηματοδοτικές υποχρεώσεις βάσει του τίτλου ΙΙ συμπληρώνουν τα κεφάλαια που είναι διαθέσιμα βάσει του συστήματος που εγγυάται τη σταθεροποίηση των κερδών από τις εξαγωγές όπως προβλέπεται στα άρθρα 186 και εξής της τέταρτης σύμβασης ΑΚΕ-ΕΟΚ. Ως εκ τούτου, ο τίτλος ΙΙ επιτρέπει μόνο πληρωμές για στήριξη του εισοδήματος εφόσον οι μεταφορές που έγιναν για παρόμοιες ποσότητες σύμφωνα με τα άρθρα 186 και εξής της τέταρτης σύμβασης ΑΚΕ-ΕΟΚ δεν αντισταθμίζουν εξ ολοκλήρου τα αποτελέσματα της μείωσης των τιμών στα εισοδήματα των παραδοσιακών προμηθευτών ΑΚΕ.

3. Οι καταβολές της στήριξης του εισοδήματος χρησιμοποιούνται, σύμφωνα με πλαίσιο αμοιβαίων υποχρεώσεων που θα συμφωνηθούν μεταξύ των ενδιαφερομένων παραδοσιακών προμηθευτών ΑΚΕ και της Επιτροπής, σε κάθε περίπτωση, προς όφελος των οικονομικών παραγόντων που έχουν θιγεί από την απώλεια εισοδήματος και θα χρησιμεύσουν στη βελτίωση της οικονομικής βιωσιμότητας της παραγωγής.

4. α) Σε περίπτωση που η εφαρμογή του τίτλου ΙΙ έχει ως αποτέλεσμα την πραγματοποίηση μεταφορών, οι ενδιαφερόμενοι παραδοσιακοί προμηθευτές ΑΚΕ θα αποστέλλουν στην Επιτροπή, εντός μηνός από της ημερομηνίας παραλαβής της κοινοποίησης η οποία αναφέρεται στο άρθρο 6 παράγραφος 4, μια διεξοδική ανάλυση του τομέα της μπανάνας, τους λόγους της σημειωθείσας απώλειας εσόδων, τις πολιτικές που ακολούθησαν οι αρχές, και τα έργα, προγράμματα και ενέργειες για τα οποία θα διατίθενται πόροι, σύμφωνα με τους στόχους που εκτίθενται στο άρθρο 7 παράγραφος 3.

β) Τα έργα, προγράμματα και ενέργειες, για τα οποία προτίθεται να διαθέσει ο δικαιούχος παραδοσιακός προμηθευτής ΑΚΕ τους μεταφερόμενους πόρους, θα εξετάζονται από κοινού από την Επιτροπή και τα ενδιαφερόμενα κράτη ΑΚΕ.

γ) Οι πόροι θα χρησιμοποιούνται για στήριξη άμεσων ενεργειών προώθησης της παραγωγής ή των προσαρμοστικών ενεργειών προς αναδιάρθρωση της παραγωγής και των εξαγωγικών δραστηριοτήτων, στο πλαίσιο κάθε συνεπούς μεταρρυθμιστικής πολιτικής στον τομέα της μπανάνας.

Άρθρο 8

1. Για τη χορήγηση της βοήθειας, όπως καθορίζεται στο άρθρο 1, προϋπόθεση είναι να ορίσει το ενδιαφερόμενο κράτος ΑΚΕ αντιπροσωπευτική οργάνωση που θα αναλάβει να ενεργήσει και να λάβει τις πληρωμές εξ ονόματός της μέσα στο πλαίσιο του παρόντος κανονισμού.

2. Οι αντιπροσωπευτικές οργανώσεις που αναφέρονται παραπάνω πρέπει να έχουν τα εξής χαρακτηριστικά:

- να αποτελούνται εξ ολοκλήρου ή κατά το μεγαλύτερο μέρος από παραγωγούς μπανάνας σε έναν ή περισσότερους παραδοσιακούς προμηθευτές ΑΚΕ,

- να αποβλέπουν τουλάχιστον σε δύο από τα εξής χαρακτηριστικά:

- βελτίωση της ποιότητας του προϊόντος 7

- βελτίωση της ποιότητας της διανομής και εμπορίας 7

- βελτίωση των κερδών των παραγωγών 7

- βελτίωση του ρόλου των παραγωγών στην οργάνωση της αγοράς μπανάνας.

3. Η σύσταση αντιπροσωπευτικής οργάνωσης σύμφωνα με την παράγραφο 2 πρέπει να γνωστοποιείται στην Επιτροπή.

Άρθρο 9

1. Εφόσον είναι αναγκαίο, η Επιτροπή καθορίζει λεπτομερείς κανόνες για την εφαρμογή του παρόντος κανονισμού.

2. Η Επιτροπή βοηθείται στο έργο της από επιτροπή συμβουλευτικής φύσεως που αποτελείται από αντιπροσώπους των κρατών μελών και έχει επικεφαλής τον αντιπρόσωπο της Επιτροπής.

3. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που θα ληφθούν. Η επιτροπή διατυπώνει τη γνώμη της για το σχέδιο μέσα στο χρονικό διάστημα που καθορίζεται από τον επικεφαλής, ανάλογα με τον επείγοντα χαρακτήρα του θέματος και κατόπιν ψηφοφορίας εφόσον είναι αναγκαίο.

4. Η γνώμη καταγράφεται στα πρακτικά 7 επιπλέον, κάθε κράτος μέλος έχει το δικαίωμα να ζητήσει να καταγραφεί στα πρακτικά η θέση του.

5. Η Επιτροπή λαμβάνει σε μεγάλο βαθμό υπόψη τη γνώμη που θα εκφράσει η επιτροπή. Ενημερώνει την επιτροπή για τον τρόπο με τον οποίο έχει ληφθεί υπόψη η γνώμη της.

Άρθρο 10

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1993 έως την 28η Φεβρουαρίου 1996.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

(1) ΕΕ αριθ. C 344 της 29. 12. 1992, σ. 9.

ΠΑΡΑΡΤΗΜΑ

Κατάλογος που προβλέπεται στο άρθρο 1 παράγραφος 2 πρώτο εδάφιο

Χώρες ΑΚΕ, παραδοσιακοί προμηθευτές μπανάνας:

Μπελίζ

Καμερούν

Πράσινο Ακρωτήριο

Ακτή Ελεφαντοστού

Δομινίκα

Γρενάδα

Τζαμάικα

Αγία Λουκία

Άγιος Βικέντιος και Γρεναδίνες

Σομαλία

Σουρινάμ